Мамбеткулов Жеңиш
Мамбеткулов Жеңиш (10. 1. 1944, Чүй областы, Кемин району, Кайыңды айылы – 17. 9. 2004, ошол эле жер) – физик, физика-математика илимдеринин доктору (1997), профессор (2000), Россиялык педагогика жана социалдык илимдер академиясынын академиги (2002). КМУну (1965), анын аспирантурасын (1968) аяктаган. КАЧИде окутуучу (1969–70), Кыргыз ССР ИА МИде адегенде кенже, кийин, улук илимий кызматкер (1970–80), КАЧИде кафедра башчысы (1981–96), «Дастан» техникалык университетинде кафедра башчысы (1996–2000), КМКТАУда кафедра башчысы (2000–04) болуп иштеген. Суюктук, газ жана плазманын механикасы боюнча адис. 100ден ашык илимий эмгектин, анын ичинде 1 монографиянын автору. Эмгектери: Приближенно-аналитический метод решения плоских задач газовой динамики (в соавторстве). Б., 1995.
Инсандар

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7